Caramitru spune că detaliile din dosare vor fi făcute publice exact în timpul campaniei electorale și că vor duce la prăbușirea în sondaje a primarului Nicușor Dan. Primul dintre punctele menționate face referire la perchezițiile DNA făcute la Administrația Spitalelor București, dar și la spitalele Colțea și Sfântul Luca, într-un dosar de corupție.
Cel de-al doilea dosar despre care vorbește Caramitru a fost deschis după ce actualul arhitect-șef, Matei Damian, ar fi semnat sute de documente fără drept în timp ce era adjunctul fostului arhitect-șef, Adrian Bold.
Referitor la ultimul dintre dosarele menționate, Agenția Națională de Integritate l-a acuzat acum un an pe primarul Capitalei de abuz în serviciu și de faptul că s-ar fi folosit de funcție pentru a favoriza anumite persoane. Cu toate acestea, Nicușor Dan a câștigat procesul cu ANI în septembrie 2023.
CE DOSARE DNA ÎL VIZEAZĂ PE PRIMARUL NICUȘOR DAN
- Dosar cu privire la corupția din spitalele bucureștene, pe baza unei descinderi DNA din decembrie 2023;
- Dosar pe numele arhitectului-șef care ar fi semnat acte înainte să fie numit în funcție;
- Dosar bazat pe denunțul ANI și al Ministerului Finanțelor, pentru că primarul s-ar fi numit singur în funcții;
SURSA: FACEBOOK/ANDREI CARAMITRU